### Beslutning

Handlinger blev drøftet og danner grundlag for DK2020 forslaget, som forelægges på juni-møderne.

### Sagsfremstilling

## Resume og sagens baggrund

Administrationen anmoder om en drøftelse af handlinger til
den kommende DK2020 klimahandlingsplan.

## Indstillinger

Chefen for Plan, Byg og Miljø indstiller, at udvalget drøfter
handlinger til den kommende klimahandlingsplan.

## Behandling

Teknik- og Miljøudvalget.

## Sagsfremstilling

Kommunalbestyrelsen har besluttet, at der skal udarbejdes en
klimahandlingsplan for CO2 reduktioner
og klimatilpasning i Kalundborg Kommune.

Teknik-
og miljøudvalget drøftede på deres møde den 9 marts
2023 de største udfordringer i
forhold til CO2 reduktioner og klimatilpasninger og evt. temaer i den kommende
klimahandlingsplan.

Det er planen, at forslag til klimahandlingsplanen skal
behandles endeligt af Teknik og Miljøudvalget
den 8. juni, Økonomiudvalget den 14. juni og af Kommunalbestyrelsen den 21. juni.

Hvis målet om at reducere CO2 udledningen med 70% i forhold
til 1990 skal lykkedes skal der findes CO2 reduktioner for mindst 255.000 ton
inden 2030.

Administrationen
har beskrevet en række handlinger der kan reducere CO2 udledningen og tilpasse
vores samfund til klimaforandringerne, se vedlagte bilag.

Der
er dog handlinger som er kritiske at gennemføre, hvis målene om CO2 reduktion
skal opnås, og hvis vi skal transformere vores samfund
til at blive klima robust.

*De 10 vigtigste handlinger indtil 2030 er*

* Carbon Capture
  and Storage
  (CCS) - uden CO2 fangst bliver det ikke muligt at nå 70% målet. To store
  virksomheder, Ørsted og Kalundborg Refinery har
  planer om CCS. Kommunen kan understøtte med plan- og myndighedsarbejde, og
  understøtte udbygning af el infrastruktur.
* Udfasning af naturgas hos 14 virksomheder - Virksomhederne er i gang, men
  det kræver viden og el.
* Markant udbygning af el-infrastruktur til Kalundborg by -
  Helt nødvendig komponent i den grønne omstilling. Udbygningen er også en
  forudsætning udvidet industriel produktion. Der skal udbygges med 4 til 5
  store transformator stationer i Kalundborg,
  kommunen arbejder med elforsyningsselskaberne omkring placeringer og
  godkendelser.
* Udvidelse af VE produktionen fra [adresse] (og vind) -
  Flere solceller og vindmøller forudsætter kommunal planlægning og ændring
  af kommuneplanen.
  En revideret Strategisk Energiplan der også tager et mere regionalt perspektiv
  på VE forsyning bliver en vigtig komponent.
* Udtagning af lavbundsjorde fra landbrugsproduktion
  - Naturstyrelsen arbejder på lavbundsprojekter, hvad kan kommunen gøre for
  at hjælpe lodsejere og staten.
* Skovrejsning - klimaskov giver biodiversitet og rekreative
  muligheder, men optager landbrugsjord og ændrer landskaberne.
  Kommuneplanens skovrejsningstema genbesøges. Strategiske partnerskaber med
  virksomheder og forsyningen kan medvirke til projekter der giver CO2
  reduktion og fx drikkevandsbeskyttelse
* Fra gasfyr til kollektiv varme eller varmepumper i
  Gørlev, Sæby, Kirke Helsinge og [adresse] - Der er besluttet en grøn
  omstilling, men det sker på samme tid i alle
  kommuner, med risiko for et presset marked.
* El færger - Samsø ruten bliver elektrisk i 2025, finansieringen
  af kommunens el færger på [adresse] skal afklares.
* Stormflodssikring af [adresse] - på længere sigt er
  der risiko for betydelige skader på industri og boliger i Kalundborg.
  Koordineret langsigtet planlæg af havnerenoveringer og et integreret [adresse] projekt kan være løsningerne.
* Skybrudsikring og tilpasning af serviceniveauer i byerne - Områder
  oplever allerede i dag skybrudsskader, med forsyningen skal der laves en
  ny strategi for håndtering af regnvand, og kloaker skal nogen steder
  ændres, mens der skal arbejdes med håndtering af vand på terræn og private
  grundejere sikrer sig selv andre steder.

Handlingerne uddybes i vedlagte bilag.

Som et eksempel på konkret handling der kan føre til en
udvidelse af *VE produktionen*, planlægger administrationen sammen med
Teknologirådet en borgerworkshop til september om placering af VE anlæg. 100
repræsentativt udvalgte borgere inviteres for at drøfte muligheder og
udfordringer med placering af VE anlæg i Kalundborg Kommune.

Kommunalpolitikerne i Kalundborg inviteres også til at deltage så der bliver mulighed for at høre hvad borgerne prioriterer og
diskuterer omkring placering af vedvarende
energianlæg.
Workshoppen afholdes efter planen til september, og invitationer til borgere
startes udsendt til juni. Input fra workshoppen kan anvendes i det videre
arbejde med prioriteringer af VE anlæg, og til revisionen af kommuneplanens
temaer og retningslinjer om fx VE anlæg til sol, vind og biogas.

## Økonomiske konsekvenser

Ingen.